Diari Oficial de la Generalitat Valenciana


Sumari del DOGV 9222, del 24-11-2021 (2021/11571)

RESOLUCIÓ de 4 de novembre de 2021, del rector de la Universitat Politècnica de València, per la qual es proveeix, pel sistema de lliure designació, el lloc PF3, vicegerent o vicegerenta d'aquesta universitat, convocat per la Resolució de 8 de juliol de 2021. Codi: 2021 /P/FC/LD/1.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9222

Data del DOGV
:   24-11-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/11223


Data del document
:   04-11-2021

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de novembre de 2021, del rector de la Universitat Politècnica de València, per la qual es proveeix, pel sistema de lliure designació, el lloc PF3, vicegerent o vicegerenta d'aquesta universitat, convocat per la Resolució de 8 de juliol de 2021. Codi: 2021 /P/FC/LD/1. [2021/11704]  
La Llei 4/2021, de 16 d'abril, de la Generalitat, de la funció pública valenciana, en l'article 115 estableix que el sistema de lliure designació consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'exercici del lloc.  
De conformitat amb el que es disposa en l'article 132.4 dels Estatuts d'aquesta Universitat Politècnica de València respecte als sistemes de provisió dels llocs de treball del personal d'administració i serveis, i en virtut de les facultats que li confereixen els mateixos Estatuts d'aquesta, per la Resolució de 8 d'octubre del 2021, del rector d'aquesta universitat, es va resoldre convocar la provisió del lloc de treball vacant de vicegerenta o vicegerent de la Universitat Politècnica de València, mitjançant el sistema de lliure designació.  
El lloc PF3, vicegerent o vicegerenta, ha sigut sol·licitat per tres persones. Una vegada revisada la documentació presentada per les tres persones candidates, queda acreditat el compliment dels requisits de participació exigits per la convocatòria de totes elles.  
D'acord amb la proposta elevada per la comissió de selecció, d'acord amb la base quarta de la Resolució de 8 de juliol del 2021, del rector de la Universitat Politècnica de València, per la qual es convoca la provisió ?pel sistema de lliure designació- del lloc vacant PF3, vicegerent o vicegerenta d'aquesta universitat, de les persones participants admeses, es considera que la persona idònia per a exercir-lo és Mariano Casanova Navarro, tenint en compte tant la seua experiència en l'exercici de llocs de responsabilitats i característiques similars al que és objecte de la present convocatòria, com les circumstàncies i aptituds professionals adequades a les funcions atribuïdes al lloc PF3, vicegerenta o vicegerent de la Universitat Politècnica de València, d'acord amb la seua experiència dilatada en l'àmbit de la gestió i, específicament, en l'àrea dels recursos humans, on desenvolupa el lloc de responsable de la secció de retribucions i assegurances socials.  
Per tant, pertoca la resolució d'aquesta convocatòria d'acord amb la normativa vigent, resolc:  
  
Primer. Nomenament  
Nomenar Mariano Casanova Navarro, funcionari de carrera, grup A, subgrup A1, sector d'administració especial, categoria/escala tècnic superior de la Universitat Politècnica de València, com a vicegerent de la Universitat Politècnica de València, unitat d'adscripció Gerència, sector indistint, subgrup A1, nivell competencial 30 i complement específic E 050.  
  
Segon. Cessament i presa de possessió  
El cessament en l'actual lloc de treball es produirà d'ofici el mateix dia en què es publique la present resolució en el Diari Oficial de la Generalitat Valenciana.  
  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, la persona interessada pot interposar recurs contenciós administratiu davant el jutjat contenciós administratiu corresponent, en el termini de dos mesos comptadors des de l'endemà de la publicació en el Diari Oficial de la Generalitat Valenciana. Així mateix, amb caràcter potestatiu, es pot interposar recurs de reposició, en el termini d'un mes des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 de novembre de 2021.- El rector: José E. Capilla Romá.